Sambíóin frumsýna fléttutryllinn Paranoia á næsta föstudag , þann 13. september . Með aðalhlutverk fer ungstirnið Liam Hemsworth og leikur þar á móti ekki minni spámönnum en Harrison Ford og Gary Oldman . Sjáðu stiklu úr myndinni hér fyrir neðan : Paranoia er gerð af leikstjóranum Robert Lucetic ( 21 , The Ugly Truth ) eftir handriti þeirra Barrys Levy og Jasons Dean Hall , sem byggt er á samnefndri metsölubók Josephs Finder . Þetta er sannkölluð fléttumynd um leik kattanna að músinni sem neyðist til að snúast til varnar gegn ofureflinu , eins og segir í frétt frá Sambíóunum . Í fyrstu vill Adam ekkert með þetta hafa , enda um kolólöglegar iðnaðarnjósnir að ræða sem gætu landað honum í fangelsi til fjölda ára ef upp um þær kæmist . En peningarnir heilla og svo fer að Adam ákveður að láta vaða en er innan skamms kominn í mestu vandræði lífs síns …